Държавен вестник, бр. 96, 2012 г., стр. 167

БРОЙ  96	
Д Ъ Р Ж А В Е Н  В Е С Т Н И К 	
СТР.  167  
на населението и 1/3 от бизнеса дават отговор на 
този въпрос. Споделените мнения от обществото 
са много разнообразни, но сред тях с най-висок 
дял е желанието за изграждане на канализация и 
ПСОВ, а на второ място се посочва желанието за 
вода с добро качество. При бизнеса с най-висок дял 
е желанието за намаляване на цената, следвано от 
желанието за изграждане на канализация, на пре­
чиствателна станция и на подновяване на тръбите, 
за да спрат течовете. 
4.7. Основни изводи 
Представеният анализ на удовлетвореността на 
населението и бизнеса позволява да се направят 
следните по-важни изводи: 
1. Над една трета от респондентите от населени-
ето и една четвърт от бизнеса постоянно или много 
често ползват вода с влошено качество – мътна 
и с лош вкус. ВиК дружествата, които са изцяло 
държавна собственост и които обслужват население 
от 100 хил. до 250 хил. души, предоставят най-често 
вода с постоянно лошо качество. В населените 
места с най-високите цени на водата качеството 
на ползваната вода се оценява най-масово като 
постоянно лошо. 
2. Отвеждането на отпадъчните води чрез 
централната канализация е най-разпространеното 
техническо решение в страната. При липсата на 
изградена инфраструктура, обаче, немалък дял 
от респондентите използват начини, които не са 
законо- и екологосъобразни. 
3. Липсата на изградена канализационна сис-
тема и запушването на централната канализация 
са най-масовите проблеми както за обществените, 
така и за бизнес потребителите.
4. Обективната информираност на населението 
и бизнеса е по-висока по отношение на плащаните 
сметки, отколкото по отношение на използваните 
количества вода. Интересно е, че хората с високи 
доходи знаят по-скоро колко вода изразходват, 
докато за тези с по-ниски доходи определящо е 
колко лева плащат.
5. Около една трета от респондентите имат 
нужда от допълнителна информация във водния 
сектор, за да се чувстват достатъчно информирани 
и осведомени. Темите, които предизвикват най-
голям интерес, са спирания на водата, цените и 
качеството на ВиК услугите. 
6. Населението предпочита да получава па-
сивно информация, отколкото да търси активно 
същата. Респондентите разчитат основно на ВиК 
операторите като източник на информация не­
зависимо от начина на предоставяне – хартиен 
носител, информационни табла и т.н. 
7. Бизнесът е по-активен в търсене на инфор-
мация главно чрез интернет, но и тук се разчита на 
ВиК оператора като втори по значение източник 
на информация.
8. Средномесечното потребление на вода на 
едно лице в домакинствата варира в границите 
между 1 и 5 м3 на месец.
9. Широкият диапазон на използваните ко-
личества вода и различните цени на услугата 
диференцират плащанията на населението, което 
е отчетливо и по райони за басейново управление 
на водите. 
10. При бизнес респондентите най-големи ко-
личества вода използват фирмите от сектор про­
мишленост. Положителен факт е, че около една 
четвърт от тях планират да предприемат мерки за 
намаляване на използваните количества вода. 
11. Най-масовият начин за отчитане на из-
ползваната вода е ежемесечното посещение на 
инкасатори. При най-големите ВиК оператори, 
обаче, е по-разпространена практиката за отчитане 
на използваната вода веднъж на няколко месеца. 
12. В масовия случай заплащането на сметките за 
вода не затруднява населението, което плаща всеки 
месец основно на касите на ВиК операторите и на 
инкасаторите. От друга страна, затрудненията при 
заплащането на използваното количество вода се 
дължат основно на ниски доходи – при население­
то, и на големите сметки в резултат на използвани 
големи количества – при бизнеса.
13. Преобладаващата част от представителите 
на населението и на бизнеса са склонни да плащат 
по-високи сметки с цел подобряване на качеството 
на услугите, предоставяни от ВиК – водоснабдяване, 
канализация и пречистване на отпадъчните води. 
Декларира се готовност за плащане на по-високи 
сметки и при изграждането на инфраструктура, 
която да предпазва от наводнения, по-доброто 
пречистване на отпадъчните води и изграждане на 
инфраструктура, която да гарантира наличието на 
вода при засушаване поради промяна в климата. 
14. Около една десета от респондентите, главно 
в най-ниските подоходни групи, не са склонни да 
плащат по-голяма сметка за вода, тъй като преце­
няват, че цените и без това са високи.
15. Оценката на възможността на въвеждане на 
социални помощи за плащане на сметките за вода 
за социално слаби домакинства по подобие на енер­
гийните помощи е двуполюсна. При населението 
лек превес имат мненията в подкрепа на тази по­
литика, а при бизнеса – мненията, отхвърлящи тази 
възможност. Основният аргумент на противниците 
на тази идея е свързан с разбирането, че водата не 
е голям разход и не е скъпа. 
16. Обществото и бизнесът твърдо заявяват, че 
водата е национално благо и въпросите, свързани с 
нея, следва да се решават на национално равнище, а 
собствеността на инфраструктурата за водите – язо­
вири, водопроводи, канализация, пречиствателни 
станции на населените места и др., следва да е 
общинска и държавна. 
17. Изключително ниска подкрепа получава твър­
дението, че предоставянето на вода на населението 
следва да се даде на концесия и да се управлява от 
частни фирми.
18. Доставянето на питейна вода с добро качест-
во е най-предпочитаният измерител за работата на 
ВиК дружествата. Други по-масово предложени по­
казатели за оценка включват: качество на услугите, 
поддържане на ВиК мрежата в добро състояние, бързо 
отстраняване на аварии, липса на режим. Анкети­
раните лица от населението считат, че работата на 
ВиК дружествата е достатъчно да се оценява само 
от един аспект, докато представителите на бизнеса 
предпочитат оценката за работата на операторите 
да бъде по-комплексна. 
19. Предвид представителния характер на про-
веденото проучване на населението получените ре­
зултати са показателни за обществените настроения 
и нагласи към промени в политиката във водния 
сектор. Те могат да бъдат използвани като силни и 
неоспорими аргументи при вземането на решения 
за промяна на сектора.